Der var masser af liv på banen, efter Aalborg Håndbold lørdag havde besejret KIF Kolding. Aalborg-klubben havde nemlig inviteret tilskuerne til stor "Velkommen tilbage"-fest med mad og underholdning af Mads Langer.

Mads Langer på scenen og to retters menu til 69 kroner. Det var et tilbud, cirka 2500 fans af Aalborg Håndbold ikke kunne stå for. Klubbens direktør Jan Larsen lovede ved den virtuelle guldfest med fem deltagere i 2020, at der nok skulle komme en stor fest, når corona-situationen tillod det. Lørdag blev dagen, hvor det kunne lade sig gøre, og Jan Larsen kan næsten ikke få armene ned over dagens forløb: